༣བརྩམས་སྒྲུང་གི་སྐོར།བརྩམས་སྒྲུང་ནི་མི་སྣའི་གཟུགས་བརྙན་སྐྲུན་རྒྱུ་ལྟེ་བར་འཛིན་པའི་རྩོམ་ཚུལ་གྱི་རྣམ་པ་ཞིག་ཡིན།བརྩམས་སྒྲུང་གིས་མི་སྣའི་གཟུགས་བརྙན་སྐྲུན་རྒྱུ་གཙོ་བོར་བཟུང་ནས་སྤྱི་ཚོགས་ཀྱི་འཚོ་བ་ངེས་ཅན་ཞིག་མཚོན་ཐུབ་པ་དང་།རྩོམ་སྲོལ་འདི་དར་བ་ཕྱི་ནའང་སྐད་རིགས་མི་འདྲ་བའི་རྩོམ་རིག་གི་ཁྲོད་གལ་འགངས་ཤིན་ཏུ་ཆེ་བའི་རྩོམ་ཚུལ་གྱི་རྣམ་པ་ཞིག་ཏུ་གྱུར་ཡོད།བརྩམས་སྒྲུང་ཞེས་པའི་རྩོམ་ཚུལ་གྱི་རྣམ་པ་འདི་ནི་ཐོག་མར་ལྷ་སྒྲུང་དང་གཏམ་རྒྱུད་ལ་སོགས་པ་ཕེལ་རྒྱས་བྱུང་ནས་ཆགས་པའི་རྩོམ་སྲོལ་ཞིག་ཡིན་ཞིང་།སྤྱི་ཚོགས་ཀྱི་འཚོ་བ་མཚོན་པར་རང་རང་གི་དམིགས་བསལ་ཁྱད་ཆོས་དང་སྒྱུ་རྩལ་གྱི་ནུས་པ་ཡོད།ལྷག་པར་དུ་རྒྱ་ཆེ་རྙོག་འཛིང་ཅན་གྱི་སྤྱི་ཚོགས་འཚོ་བ་མཚོན་པར་རྩོམ་ཐབས་འདི་ནི་ཁྱད་དུ་འཕགས་པ་ཞིག་ཡིན།